Juhan Kotkas

Juhan Kotkas (2. aprill 1878 Nõo – 7. märts 1963 Võru) oli eesti viiuldaja, viiulipedagoog ja helilooja.

Haridus
Juhan Kotkas õppis 1900. aastate alguses Tartu Õpetajate Seminaris, seejärel eraõppeasutuses Peterburis ja Riia Keiserlikus Muusikakoolis.

Tegevus

Ta esines viiuldajana Eesti esimeses sümfooniaorkestris 1900. aastal Tartus. Töötas laulu- ja muusikaõpetajana Pangodis, Tallinnas, Viljandis ja Võrus. 

Ta oli esimese eestikeelse viiulimängu õpiku ”Wiiuli kool” (1928) autor, samuti esimesi eesti rahva hulgast pärit vastava väljaõppega viiuliõpetajaid. Juhan Kotkas juures õppis umbes paarsada viiulimängu õpilast (muuhulgas Evald Turgan). 

Komponeeris koorilaule, viiuli- ja klaveripalu; neid on antud Eesti Teatri- ja Muusikamuuseumi fondidesse.

Vaata ka
 Kalevi Kotkas 
 Kallio Kotkas

Kirjandus
 Silvi Jansons "Avastage Võru Kannel" (2000), ISBN 998560881X 

Eesti viiuldajad
Eesti heliloojad
Sündinud 1878
Surnud 1963